ພັກກອມມູນິດກູບາປະກາດໝາກຜົນແຫ່ງການເລືອກຕັ້ງຄະນະການນຳຊຸດໃໝ່
ການນຳ ກູບາ Cuba Fidel Castro
(ພາບ: THX/TTXVN)
ກອງປະຊຸມໃຫຍ່ທົ່ວປະເທດຄັ້ງທີ 7 ຂອງພັກກອມມູນິດ ກູບາ ຖືກອັດລົງໃນວັນທີ 19/04 ພາຍຫລັງທີ່ໄດ້ປະກາດໝາກຜົນແຫ່ງການເລືອກຕັ້ງຄະນະບໍລິຫານງານສູນກາງພັກຊຸດໃໝ່ ແລະ ຄະນະການນຳພັກ. ຕາມໝາກຜົນແຫ່ງການເລືອກຕັ້ງ ທ່ານ Raul Castro ໄດ້ຮັບການເລືອກຕັ້ງຄືນເປັນການນຳສູງສຸດຂອງພັກກອມມູນິດ ກູບາ. ວາລະປະຊຸມຄົບຄະນະສຸດທ້າຍຂອງກອງປະຊຸມໃຫຍ່ກໍ່ເລືອກຕັ້ງທ່ານ Jose Ramon Machado ສືບຕໍ່ຮັບຕຳແໜ່ງເປັນເລຂາທິການຜູ້ທີ 2. ບັນດາສະມາຊິກອື່ນໆໃນກົມການເມືອງຊຸດໃໝ່ຂອງພັກກອມມູນິດ ກູບາ ລວມມີ 17 ທ່ານ. ທ່ານ Raul Castro ເລຂາທິການຜູ້ທີ 1 ຄະນະບໍລິຫານງານສູນກາງພັກກອມມູນິດ ກູບາ ໄດ້ປະກາດບັນຊີລາຍຊື່ກຳມະການສູນກາງພັກຊຸດໃໝ່ 142 ທ່ານ.
ພາຍຫລັງການປຶກສາຫາລືມາເປັນເວລາ 3 ວັນ, ກອງປະຊຸມໃຫຍ່ໄດ້ຮັບຮອງເອົາມະຕິ 5 ສະບັບກ່ຽວກັບບົດລາຍງານ 5 ສະບັບທີ່ໄດ້ຍືນສະເໜີຕໍ່ກອງປະຊຸມໃຫຍ່.
(ແຫຼ່ງຄັດຈາກ VOV)